Novaj Faluvédő Egyesület

3327. Novaj, Rákóczi út 5.

**Tisztelt Polgármester asszony**

**Tisztelt képviselő testület.**

Kérésükre, szeretném tájékoztatni Önöket a 2016.02.06. disznóvágás lebonyolításáról, illetve a pénzügyi elszámolásról.

1. Visszajelzésekből, illetve a saját tapasztalataim alapján mondhatom, hogy nagyon jól sikerült a disznóvágás. Most is voltak hibák, de jövőre azokat kijavítjuk.
2. Nagyon nagy hasznát vettük a hűtőkocsinak és a nagysátornak, így eltudtuk különíteni a disznóvágást a vendégellátástól.
3. Az is pozitív volt, hogy kettő hízót vágtunk, bár nem ekkorát akartunk. Az első kb 270 kg a második kb 260 kg volt. Ezért több hozzávalót kellett utólag vásárolni.
4. Tájékoztatni szeretném Önöket, hogy szerény számításaim alapján a meghívott vendégek és az ott dolgozókkal együtt kb 180 főt kellett étkeztetni.

Előzetes költségvetésünk 481260 ft volt. Mivel a két hízó sokkal nagyobb volt, így a tényleges kiadásunk 497160 ft- volt. A hűtőkocsi a sátor bérlés és a több gázpalack szintén növelte a kiadásunkat.

Elszámolás után a könyvelővel egyeztetve, a bevételünk alatta maradt a vártnál.

Az összes bevételünk : 316 375 Ft volt.

Az asszonykórus és az egyesület által vásárolt fánk alapanyagból sütött fánk bevétele

15400 Ft volt, amit a jövő évre elkülönítettünk. Igaz, hogy ráfizetéssel zártuk a rendezvényt, de az Önkormányzat és a magánszemély által adott támogatás összege megmaradt az egyesületnek. Ennek az összegnek az egy részét szeretnénk a falu javára fölhasználni.

Szeretném az Önkormányzatnak megköszönni a támogatást és azt, hogy ezt a rendezvényt sikeresen meg tudtuk valósítani.

Bízom abban, hogy a jövőben is sikeresen együtt tudunk működni.

2016.02.16.

Tisztelettel: Fórizs Tibor